Държавен вестник, бр. 56, 2017 г., стр. 5

БРОЙ  56	
Д Ъ Р Ж А В Е Н  В Е С Т Н И К 	
СТР.  5  
Законът за Министерството на вътрешни-
те работи (обн., ДВ, бр. 122 от 19.12.1997 г.; 
отм., бр. 17 от 24.02.2006 г.) в своя чл. 192, 
ал. 1 създава по-съвременна структура в 
МВР, като предвижда личният състав да се 
състои от служители – офицери, сержанти 
и гражданска администрация. Статусът на 
офицерите и сержантите се урежда по ЗМВР, 
а на служителите от гражданската админи-
страция – по гражданските закони, доколкото 
не е предвидено друго в ЗМВР. 
След приемане на горепосочения закон 
последващите изменения в законодателство-
то относно статуса на работещите в МВР 
са свързани и с приемането на Закон за 
администрацията (ДВ, бр. 130 от 5.11.1998 г.) 
(ЗА), който урежда унифицирания модел на 
администрацията в изпълнителната власт 
(служебни правоотношения за държавните 
служители и трудовоправни за лицата, които 
работят по трудови правоотношения) и на 
Закон за държавния служител, който в чл. 2 
дава периодично променящо се легално опре-
деление на понятието „държавен служител“.
Със Закона за изменение и допълнение 
на Закона за Министерството на вътрешните 
работи (ДВ, бр. 29 от 7.04.2000 г.) в МВР се 
въвежда унифицираният модел на администра-
цията. С § 61 от същия се изменя и допълва 
чл. 192 ЗМВР, като се предвижда личният 
състав на МВР да се състои от държавни 
служители, които могат да бъдат офицери, 
сержанти или граждански лица, и от лица, 
работещи по трудово правоотношение, както 
и се създава специализирана и обща адми-
нистрация, в които работят само държавни 
служители – граждански лица. По отношение 
на последните възникването, съдържанието 
и прекратяването на служебното правоотно-
шение с МВР се уреждат по реда на ЗДСл, 
доколкото в този закон не е предвидено 
друго. Изрично в § 89, ал. 1 от преходните 
и заключителните разпоредби на цитирания 
ЗИДЗМВР е предвидено, че на заварените на 
работа офицери и сержанти в дирекциите и 
институтите по чл. 192, ал. 2 ЗМВР званията 
се премахват и те преминават към категорията 
на държавните служители – граждански лица, 
като служебните правоотношения с тези лица 
не се прекратяват, а се преобразуват. 
Законът за Министерството на вътрешните 
работи (обн., ДВ, бр. 17 от 24.02.2006 г.; отм., 
бр. 53 от 27.06.2014 г.) предвижда в чл. 169, ал. 1 
служителите в МВР да са държавни служители 
и лица, работещи по трудово правоотношение, 
като всички са девоенизирани. Статусът на 
държавните служители в МВР се урежда с 
този закон, а статусът на лицата, работещи 
по трудово правоотношение, се урежда при 
условията и по реда на КТ и на този закон 
(съответно ал. 2 и 3 на чл. 169 ЗМВР). Изрично 
в § 3, ал. 1 от преходните и заключителните 
разпоредби от цитирания закон е предвидено 
служебните правоотношения със заварените 
на служба държавни служители – офицери, 
сержанти и граждански лица в МВР, да не се 
прекратяват, а да се преобразуват считано от 
датата на влизане в сила на закона, като дър-
жавните служители се назначат на длъжности, 
които заемат към момента на преобразуване 
на правоотношенията, званията и ранговете 
им се премахват и им се присъжда категория 
съобразно заеманата длъжност. 
За пълнота тук следва да се посочат още две, 
имащи отношение към конкретния конститу-
ционен спор, изменения на цитирания ЗМВР, 
извършени с § 66 от преходните и заключи-
телните разпоредби на Закона за изменение и 
допълнение на Закона за Министерството на 
вътрешните работи (ДВ, бр. 93 от 24.11.2009 г.) 
и с § 55 от преходните и заключителните раз-
поредби на Закона за изменение и допълнение 
на Закона за Министерството на вътрешните 
работи (ДВ, бр. 44 от 12.06.2012 г.), с които 
заварените служебни и трудови правоотноше-
ния на държавните служители и на лицата, 
работещи по трудово правоотношение, също 
е предвидено да се преобразуват. 
Действащият Закон за Министерството 
на вътрешните работи (обн., ДВ, бр. 53 от 
27.06.2014 г.; посл. изм., бр. 26 от 28.03.2017 г.) 
при приемането му в чл. 142, ал. 1 урежда 
две категории служители в МВР – държавни 
служители, чийто статус се урежда със ЗМВР, 
и лица, работещи по трудово правоотноше-
ние, чийто статус се урежда от КТ и ЗМВР. В 
рамките на действащия закон за две години 
статусът на служителите в МВР е променян 
два пъти.
С § 36 от Закона за изменение и допълнение 
на Закона за Министерството на вътрешните 
работи (ДВ, бр. 14 от 20.02.2015 г.) разпоред-
бата на чл. 142, ал. 1 ЗМВР е изменена и са 
обособени вече три категории служители: т. 1. 
държавни служители – полицейски органи и 
органи по пожарна безопасност и защита на 
населението; т. 2. държавни служители и т. 3. 
лица, работещи по трудово правоотношение. 
Съгласно § 86 от същия изменителен закон 
разпоредбите на действащото законодателство 
за държавните служители по чл. 142, ал. 1, 
т. 1 ЗМВР се прилагат за държавните служи-
тели в МВР, заемащи длъжности за държавни 
служители по чл. 142, ал. 1, т. 2 ЗМВР, чиито 
служебни правоотношения не са прекратени 
към 1 април 2015 г. Независимо от извеждането 
в две отделни категории полицейските органи 
и органите по пожарна безопасност и защита 
на населението, от една страна, и държавните 
служители, от друга, законодателят продъл-
жава да придава на държавните служители 
по чл. 142, ал. 1, т. 2 ЗМВР статуса, с който 
се ползват държавните служители по ЗМВР.